11 Desember is die 345ste dag van die jaar in die Gregoriaanse kalender, (346ste in skrikkeljare). Daar volg nog 20 dae in die res van die jaar. 1205 – John Grey, die Biskop van Norwich, word verkies as die Aartsbiskop van Kantelberg. 1282 – Llywelyn ap Gruffudd, die laaste onafhanklike Prins van Wallis, sterf in 'n lokval naby Builth Wells. 1553 – Gian Pietro Carafa (later Pous Paulus IV) word kardinaal-biskop van Ostia. 1780 – Pous Pius VI stel Paolo Francesco Antamori, verkose biskop van Orvieto, aan as kardinaal. 1792 – Koning Lodewyk XVI van Frankryk word verhoor vir verraad. 1816 – Indiana word die 19de deelstaat van die Verenigde State. 1843 – Stigting van die Spesiale Bondgenootskap van Katolieke Kantons (“Sonderbund”) binne die Switserse Bondgenootskap.